Document ID: 31999R1922

31999R1922
L 238/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1922/1999 НА КОМИСИЯТА
от 8 септември 1999 година
за определяне на подробни правила за прилагане на Регламент (ЕО) № 850/98 на Съвета по отношение на условията, при които на корабите, чиято средна дължина превишава осем метра, е разрешено да използват бийм тралове в определени води на Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 850/98 на Съвета от 30 март 1998 г. относно опазването на рибните ресурси посредством технически мерки за защита на младите екземпляри морски организми (1), последно изменен с Регламент (ЕО) № 1459/1999 (2), и по-специално член 29, параграф 6 от него,
(1)
като има предвид, че член 29, параграф 2, буква а) от Регламент (ЕО) № 850/98 предвижда създаване на категория риболовни кораби с бийм тралове, чиято средна дължина превишава осем метра, на които е разрешен улов в зоните, посочени в параграф 1 на въпросния член 29, с бийм тралове, чиято дължина не превишава девет метра;
(2)
като има предвид, че тази категория риболовни кораби с бийм тралове включва бийм тралове, които от датата на прилагане на разпоредбите на настоящия регламент отговарят на посочените в член 29, параграф 2, букви а) и в) от Регламент (ЕО) № 850/98 критерии, както и на техническите изисквания за достъп до въпросните зони, така както са определени от законодателството на тяхната държава-членка на флага;
(3)
като има предвид, че член 29, параграф 3 от Регламент (ЕО) № 850/98 предвижда създаването на категория риболовни кораби с бийм тралове, чиято средна дължина превишава осем метра, на които се разрешава улов на риба с мрежен уред с размер на окото между 80 и 99 mm, като използват бийм тралове, чиято цялостна дължина превишава девет метра;
(4)
като има предвид, че тази категория риболовни кораби с бийм тралове обхваща риболовни кораби, причислени към категорията на риболовните кораби с бийм тралове, посочени в член 29, параграф 2, буква а) от Регламент (ЕО) № 850/98 с основна риболовна дейност улов на сиви скариди;
(5)
като има предвид, че е необходимо да се определят критериите, даващи възможност да се установи дали основната дейност на риболовния кораб с бийм тралове е улова на сиви скариди;
(6)
като има предвид, че следователно е необходимо да се установят подробни правила за процедурите, регламентиращи съставянето и промяната на списъците на корабите, попадащи в горепосочените категории;
(7)
като има предвид, че е необходимо редовно да се прави научна оценка за ефикасността на условията, определени в настоящия регламент;
(8)
като има предвид, че Регламент (ЕИО) № 55/87 (3) на Комисията, последно изменен с Решение 1999/202/ЕО (4), и Регламент (ЕИО) № 3554/90 (5) на Комисията, последно изменен с Регламент (ЕО) № 3407/93 (6) съответно следва да бъдат отменени;
(9)
като има предвид, че мерките, предвидени в настоящия регламент, са в съответствие със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
1. Всяка държава-членка гарантира, че общата доказана двигателна мощност на риболовните кораби, които съгласно член 29, параграф 2, букви а), б) и в) от Регламент (ЕО) № 850/98 могат да използват бийм тралове в зоната, посочена в член 29, параграф 1 от този регламент, не превишава в никой момент посочената в приложението към настоящия регламент граница за съответната държава-членка.
2. Всяка държава-членка съобщава окончателно преди 1 февруари 2001 г. границата на общата двигателна мощност, посочена в параграф 1, за действително наличните си кораби към 1 януари 2001 г.
Комисията разглежда предоставените данни от държавата-членка, проверява тяхното съответствие с данните, фигуриращи в собствената ѝ база данни, и информира държавата-членка за своите заключения в срок, който не надвишава 10 работни дни.
ДЯЛ I
Условия за риболов с бийм тралове, чиято средна дължина не превишава девет метра
Член 2
Всяка държава-членка съставя списък, като посочва риболовните кораби:
-
които имат разрешение да използват бийм тралове в зоната, посочена в член 29, параграф 1 от Регламент (ЕО) № 850/98, до полунощ на 31 декември 1999 г., и
-
които отговарят на техническите изисквания, предвидени в законодателството на държавата-членка, плаващи под неин флаг и в която те са регистрирани за риболов с бийм тралове в посочената зона.
Член 3
В списъка се посочват риболовните кораби, на които е издадено специално разрешително за риболов, както е предвидено в член 29, параграф 2, буква а) от Регламент (ЕО) № 850/98. Този списък се изготвя съгласно разпоредбите на членове 2 и 3 от Регламент (ЕО) № 2943/95 (7) на Комисията. Окончателният списък се предава на Комисията най-късно до 1 март 2000 г. В него се посочва по-специално вътрешния регистрационен номер във флота и международната радиопозивна за всеки риболовен кораб.
Член 4
1. Когато риболовен кораб, фигуриращ в списък, се смени с друг или други риболовни кораби, съгласно разпоредбите на член 29, параграф 2, буква г) от Регламент (ЕО) № 850/98:
-
специалното разрешително за риболов, издадено на риболовния кораб, който бива сменен, се отнема незабавно от държавата-членка, и
-
държавата членка издава ново специално разрешително или нови специални разрешителни за риболов на новия риболовния кораб или на новите риболовните кораби преди този или тези риболовни кораби да са използвали бийм тралове в зоната, посочена в член 29, параграф 1 от Регламент (ЕО) № 850/98.
2. Когато двигателят на риболовен кораб се замени съгласно разпоредбите на член 29, параграф 2, буква д) от Регламент (ЕО) № 850/98:
-
специалното разрешително, издадено на риболовния кораб, който сменя двигателя си, се отнема от държавата-членка, веднага след смяната, и
-
се издава ново специално разрешително за риболов от държавата-членка на този кораб след смяната на мотора и преди корабът да използва бийм тралове в зоната, посочена в член 29, параграф 1 от Регламент (ЕО) № 850/98.
ДЯЛ II
Условия за риболов с бийм тралове, чиято средна дължина на мачтите превишава девет метра, и размерът на окото на мрежата е между 80 и 99 mm
Член 5
Всяка държава-членка съставя всяка година списък, като посочва риболовните кораби, попадащи в списъка, посочен в член 2, и чиято основна риболовна дейност е уловът на сиви скариди. За всеки един от тези риболовни кораби критериите за включване в списъка са през предшестващата календарна година:
-
доходите на риболовния кораб от продажбата на сиви скариди, изчислени по отношение на всички първи продажби на риболовния кораб, да представляват 50 % или повече от тази обща сума, или
-
общият улов на риболовния кораб да включва като тегло най-малко 50 % сиви скариди.
Въпреки това, при съставяне на списъка за 2000 г. всяка държава-членка може да включва кораби, като се основава на съответните данни за 1998 г. и 1999 г.
Член 6
В списъка се посочват риболовните кораби, на които е издадено специално допълнително разрешително, както е предвидено в член 29, параграф 3 от Регламент (ЕО) № 850/98. Този списък се изготвя в съответствие с разпоредбите на членове 2 и 3 от Регламент (ЕО) № 2943/95. Окончателният списък за 2000 г. се предава на Комисията най-късно до 1 март 2000 г. В него се посочват по-специално вътрешния номер в регистъра на флота и международната радиопозивна за всеки риболовен кораб.
Член 7
1. Годишният преглед, посочен в член 29, параграф 3 от Регламент (ЕО) № 850/98, за подновяване на специалното допълнително разрешително за риболов се осъществява от заинтересованата държава-членка преди 15 април. Чрез този преглед държавата-членка проверява дали риболовният кораб, за който е било издадено това допълнително разрешително, все още отговаря на предвидените в член 29, параграф 3 от Регламент (ЕО) № 850/98 критерии и на член 5 от настоящия регламент. Отнема се окончателно допълнителното специално разрешително за риболов на всеки риболовен кораб, на който на основата на прегледа се окаже, че не отговаря повече на тези критерии, най-късно до 1 май същата година, с изключение на риболовните кораби, които не отговарят на тях поради непреодолима сила.
2. На всеки риболовен кораб, за който компетентните органи констатират независимо в кой момент, че не отговаря повече на критериите, предвидени в член 29, параграф 3 от Регламент (ЕО) № 850/98, и в член 5 от настоящия регламент, се отнема незабавно и окончателно допълнителното специално разрешително за риболов от държавата-членка, под чийто флаг плава.
Член 8
Когато един или няколко риболовни кораба, фигуриращи в списъка, както е предвидено в член 5, се подменят с друг риболовен кораб по силата на разпоредбите на член 29, параграф 3 от Регламент (ЕО) № 850/98:
-
допълнителното специално разрешително за риболов или разрешителни, издадени на риболовния или на риболовните кораби, които се подменят, се отнемат от държавата-членка веднага след смяната и
-
държавата-членка издава ново допълнително специално разрешително на заменящия риболовен кораб преди той да е използвал бийм тралове в зоната, посочена в член 29, параграф 1 от Регламент (ЕО) № 850/98.
РАЗДЕЛ III
Общи и заключителни разпоредби
Член 9
1. Държавите-членки нотифицират Комисията за всяка промяна в някой от техните списъци. Държавите-членки специално посочват риболовните кораби, които се добавят в списъка или които отпадат, както и всяко специално разрешително или всяко допълнително специално разрешително или всяко ново разрешително за риболов или всяко ново допълнително специално разрешително за риболов, което се издава.
2. Когато даден списък е одобрен от Комисията съгласно разпоредбите на член 7 от Регламент (ЕО) № 1627/94 на Съвета (8), държавата-членка незабавно предоставя този списък на всички държави-членки, посочени в приложението към настоящия регламент. Освен това, дадена държава-членка незабавно нотифицира тези държави-членки за всяка промяна в някой от списъците си.
Член 10
Държавите-членки си сътрудничат при предоставянето на годишната научна оценка за последствията от условията, определени в настоящия регламент. От 2001 г. тази оценка се представя всяка година на Комисията.
Член 11
Регламенти (ЕИО) № 55/87 и (ЕИО) № 3554/90 се отменят.
Член 12
Настоящият регламент влиза в сила на седмия ден след неговото публикуване в Официален вестник на Европейските общности.
Той се прилага от 1 април 2000 г., с изключение на членове 1, 2, 3, 5 и 6, които се прилагат от 1 януари 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 септември 1999 година.

Labels: 7
6